FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

Meciul a fost unul fără istoric, încheiat într-o oră și 20 de minute, cu victoria sportivei noastre. Favorita numărul 4 s-a impus cu 6-2, 6-2 și este singura jucătoare calificată în semifinale fără să piardă vreun set.

Halep a început perfect partida, a condus cu 2-0, însă apoi a urmat singurul moment mai puțin fericit al meciului: rusoaica a egalat la 2.

Totul a fost doar un foc de paie, iar reprezentanta noastră și-a adjudecat următoarele 4 game-uri, și totodată actul inaugural cu 6-2.

Imediat după încheierea primului set, Kuznetsova a cerut intervenția doctorilor și a plecat la cabine, de unde s-a întors după 5 minute cu un bandaj imens pe coapsa stângă.

Deși și-a adjudecat primul joc, fosta campioană din 2009 nu a putut să ridice pretenții după aceea. Simona a condus excelent punctele de pe fundul terenului și a mai cedat un singur game până la finalul jocului.

6-2 a fost raportul break-urilor în favoarea Simonei Halep

18 lovituri câștigătoare a avut Halep, în comparație cu cele 11 ale adversarei sale

20 de greșeli neforțate a comis Simona, iar sportiva din Rusia cu 3 mai multe

Prin victoria cu 6-2, 6-2, Halep s-a calificat pentru prima dată în semifinalele unui turneu de Grand Slam. De asemenea, succesul de la Paris împotriva Kuznetsovei a reprezentat o binemeritată revanșă pentru înfrângerea din turul II de la Stuttgart.

Simona Halep este prima româncă prezentă într-o fază atât de avansată a unui turneu major, după o pauză de 17 ani. În 1997, Irina Spîrlea ceda în semifinalele de la US Open în fața americancei Venus Williams.

Pentru un loc în marea finală de sâmbătă, Halep va trebui să o învingă pe nemțoaica Andrea Petkovic. În celălalt sfert de finală de miercuri, sportiva din Germania s-a impus tot cu 6-2, 6-2 în fața italiencei Sara Errani.

LIVE TEXT

GAME SET ȘI MECI SIMONA HALEP! 6-2 6-2! CEA MAI BUNĂ JUCĂTOARE DIN ROMÂNIA SE CALIFICĂ PENTRU PRIMA DATĂ ÎN SEMIFINALELE UNUI TURNEU DE GRAND SLAM!

5-2 BREAK HALEP! Simona își revine imediat, face break-ul la 15, Kuznetsova este în degringoladă! Un singur game o mai desparte pe jucătoarea noastră de prima calificare în semifinalele unui turneu de Grand Slam

4-2 Break Kuznetsova! Simona a părut relaxată și cedează propriul serviciu la 0

4-1 BREAK HALEP! Al patrulea game la rând adjudecat de campioana noastră, iar victoria e din ce în ce mai aproape

3-1 GAME HALEP! Simona mai salvează două mingi de break ale Kuznetsovei și se distanțează și în setul secund

2-1 BREAK SIMONA! Kuznetsova nu își revine după oportunitățile ratate în game-ul trecut, comite 3 greșeli neforțate și își pierde serviciul, la 15.

1-1 GAME HALEP! Game decis după 4 egalități. După ce a salvat două mingi de break, Simona a egalat situația în debutul actului doi

0-1 Kuznetsova a revenit pe teren după ce și-a bandajat coapsa stângă. Simona a ratat o minge de break și a cedat până la urmă game-ul inaugural

SET SIMONA HALEP! FAVORITA NUMĂRUL 4 CÂȘTIGĂ PRIMUL ACT CU 6-2, DUPĂ 33 DE MINUTE DE LA PRIMA MINGE

5-2 BREAK HALEP! Kuznetsova ratează o minge simplă la 40-30, după care comite alte două greșeli neforțate și îi face cadou game-ul Simonei. Jucătoarea noastră se va servi pentru adjudecarea actului inaugural

4-2 Game HALEP! Simona servește excelent în startul game-ului, ajunge la 40-0, dar și își adjudecă apoi jocul la 30.

3-2 BREAK HALEP! Sportiva din Rusia comite o dublă greșeală la 30-30, iar apoi trimite un backhand în lung de linie în afara terenului.

2-2 Break Kuznetsova! Adversara Simonei și-a adjudecat game-ul prin forța loviturilor. Egalitatea se reface pe tabelă

2-1 Game Kuznetsova, la 15! Rusoaica reduce din diferență.

2-0 Game HALEP! Simona salvează o minge de break și își dublează avantajul. Kuznetsova a trimis mult în afara terenului la ultimul punct, un forehand în cross.

1-0 BREAK HALEP! Kuznetsova comite mai multe greșeli neforțate și o dublă greșeală, și își pierde serviciul la 30

După trei ore de așteptări, partida începe cu Svetlana Kuznetsova la serviciu

UPDATE 17:55. Simona Halep și Svetlana Kuznetsova au ieșit la încălzire, partida lor va începe în curând, însă norii amenințători se păstrează deasupra arenei Suzanne Lenglen.

UPDATE 16:30: A treia amânare a meciului dintre Halep şi Kuznetsova. Ploaia nu s-a oprit, iar partida a fost reprogramată pentru 17:30.

Dacă partidele nu vor începe până la ora 19:00, ele vor fi amânate pentru joi.

UPDATE 16:00: Plouă în continuare la Paris, astfel că meciul Halep - Kuznetsova, din sferturile de finală de la Roland Garros, nu a putut începe nici la ora 16:00.

Organizatorii au anunţat că partida nu va începe înainte de 16:45.

UPDATE 14:50: Partida dintre Simona Halep şi Svetlana Kuznetsova, programată pentru ora 15:00, a fost amânată cu o oră, din cauza condiţiilor meteo nefavorabile. La Paris plouă torenţial, deşi în ultimele zile vremea a fost perfectă pentru tenis.

În consecinţă, organizatorii au decis ca meciurile programate pentru ora 15:00 să fie decalate cu o oră.

Etichete:

,

,

,